'આઝાદીના આટલા વર્ષો પછી પણ દેશમાં 18 હજાર ગામ એવા હોય કે જેને વીજળી કોને કહેવાય એ ખબર ન હોય, 21મી સદીમાં પણ આ ગ્રામજનો 18મી સદીમાં જીવવા મજબૂર હોય તો એના માટે જવાબદાર કોણ? આવી કોંગ્રેસને માફ કરાય? સજા કરવી જોઇએ કે ના કરવી જોઇએ? આ દરિયો નરેન્દ્ર મોદી આવ્યા પછી આવ્યો? ત્યારે એમને ઘોઘ-દહેજ રો-રો ફેરી શરૂ કરતા કોણે રોક્યા હતા? એમનું ધ્યાન જ ન ગયું આ તરફ! એ રો-રો ફેરી સર્વિસ ભાજપે શરૂ કરી, એ આગળ કચ્છ સુધી લાંબી કરીશું અને આ બાજુ મુંબઇ સુધી. કોંગ્રેસ અંગે વિચારો તો તમને એક પરિવારના ચહેરા યાદ આવશે, કે પછી બોફોર્સ, 2જી કાંડ, કોયલા કાંડ યાદ આવશે.'